Legal Document

Category: 194

Text:
4. ΑΠΟΦΑΣΗ ΑΡΧΗΓΟΥ ΕΛΛΗΝΙΚΗΣ  ΑΣΤΥΝ0ΜΙΑΣ Αριθ. 8026/2/4β  της 14-23 Φεβρ. 1994   (ΦΕΚ Β΄ 119)  Λέσχες Ελληνικής Αστυνομίας. Έχοντας υπόψη: 1.Τις διατάξεις της παρ. 1 του άρθρ. 21 του Νόμ. 1481/1984 (Α΄ 152) «Οργανισμός Υπουργείου Δημόσιας Τάξης». 2.Τις διατάξεις του άρθρ. 29Α του Νόμ. 1558/1985 «Κυβέρνηση και Κυβερνητικά Όργανα», το οποίο προστέθηκε με το άρθρ. 27 του Νόμ. 2081/1992. 3.Το γεγονός ότι από- τις διατάξεις της παρούσας απόφασης, δεν προκαλείται δαπάνη σε βάρος του -κρατικού προϋπολογισμού, αποφασίζουμε: Άρθρ.1.-Επαναφέρεται σε ισχύ η 8000/8/2ζ από 29-12-1987 (Β΄ 46/2-2-88) απόφασή μας «Ίδρυση, οργάνωση, λειτουργία και έλεγχος Λεσχών της Ελληνικής Αστυνομίας» και καταργούνται οι 8026/2/2 από 21-7-93 (Β΄ 575) και 8026/2/2ιε από 17-12-1993 (Β΄ 935) όμοιες. Άρθρ.2.-1.(Αντικαθίσταται το εδάφ. α της παρ. 1 του άρθρ. 2 της 8000/8/2ζ/29-12-1987 αποφ., ανωτ. αριθ. 2)  2.(Αντικαθίσταται το άρθρ. 44 της 8000/8/2ζ/29-12-1987 απόφασης, ανωτ. αριθ. 2). Άρθρ.3.-Στους αστυνομικούς και πολιτικούς υπαλλήλους της Ελληνικής Αστυνομίας, που κατέβαλαν το ποσό των 5.000 δρχ. για να γίνουν μέλη πρατηρίου, με βάση το άρθρ. 40 της 8026/2/2 από 21-7-1993 απόφασης, επιστρέφεται το ποσό των 4.000 δρχ. Άρθρ.4.-Η ισχύς της παρούσας απόφασης αρχίζει από τη δημοσίευσή της στην Εφημερίδα της Κυβερνήσεως.